Want gielis van hoirbeke die met guedinge
van scepen brieve van loven houden es eene
halve sack corens mate van thiene pacht van
bynckem erfpacht opde woenige metten huysen
hove schuen stallen wynnend land en den toe
behoirten houden tsamen ondhalf dachmael
oft domtrint jans van braempt gelegen te bynckem
t plaetsen geheete te braempt tusschen de goede
wouts vaes t eenre jans van braempt sone wijle
goerts t ande jans mtens t derd en de strate
ald t vierd zijden hem met brieve van des stadt
gescreve aenden meye van lumptich oft sijne stadhoud
te bynckem alle de voirs goede en ondpande metten
haeflijcken goeden dop oft inne wesen also vre die
den proprietar dselv goed toebehoien behoirlijck heeft
doen leven ende den voirs jane van braempt sone
wijle henricx en sijne huerlinck dach van rechte te
comparen inde banck voir meye en scepen van
loven doen besceyden oft zij hen tege deselve leverige
hadde willen opponen aldair zij op heden als ten
verstreken daige niet gecompareert en zijn noch
oick procur van huen wegen de voirs giel altijt
gecompareert heeft en trecht voirt versocht Soe
vre dat de scepen van loven t manissen smeyers
nae dat hen bij rescripte willems van vlasselair
als dyeve en stadhoude smeyers van cumptich
tot bynckem gebleken heeft de voirs leverige en
dach besceydinge gesciet te sijne gewesen hebben
voir een vonnesse wair de wedptie des voirs
gielijs niet en compareert ten opstaen smeyers
en der scepen datmen den selve gielise houd
soude inde macht van sijne scepen brieve ende
leveringe alsoe vre alst noch voir scepen comen
es in scampno decembr x